REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/163-18

5. jul 2018. godine

B e o g r a d

ZAPISNIK

SA 51. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 5. JULA 2018. GODINE

Sednica je počela u 12,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Veroljub Matić, Dušica Stojković, Branimir Jovanović i Momo Čolaković.

Sednici su prisustvovali i zamenici članova Odbora: Vera Jovanović, zamenik Darka Laketića, Dragana Barišić, zamenik Katarine Rakić, Stefana Miladinović, zamenik Đorđa Milićevića (pristupila tokom utvrđivanja dnevnog reda sednice u celini), Aleksandra Jerkov, zamenik Gorana Ćirića (pristupila tokom zajedničkog jedinstvenog pretresa po tačkama 3. i 4. dnevnog reda sednice) i Vojislav Vujić, zamenik Petra Petrovića.

Sednici nisu prisustvovali članovi Odbora: Darko Laketić, Katarina Rakić, Marko Zeljug, Đorđe Milićević, Vojislav Šešelj, Nemanja Šarović, Branka Stamenković, Goran Ćirić, Petar Petrović, Nenad Konstantinović i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, zbog potrebe da se ušto pre razmotre i donesu akta iz predloženog dnevnog reda.

Pre utvrđivanja dnevnog reda, Odbor je jednoglasno prihvatio predlog predsednika Odbora za obavljanje zajedničkog jedinstvenog pretresa o tač. 1. i 2. predloženog dnevnog reda, koji je podnet na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

Odbor je, takođe, jednoglasno prihvatio predlog predsednika Odbora za obavljanje zajedničkog jedinstvenog pretresa o tač. 3. i 4. predloženog dnevnog reda, koji je podnet na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

 Na predlog predsednika, Odbor je jednoglasno utvrdio sledeći

 D n e v n i r e d:

 - usvajanje zapisnika sa 50. sednice Odbora -

1. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću na sednici Osmog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-2402/18 od 25. juna 2018. godine);
2. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću na sednici Osmog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-2405/18 od 26. juna 2018. godine);
3. Razmatranje zahteva Negice Rajakov, člana Saveta Agencije za energetiku, za davanje pozitivnog mišljenja za vršenje druge javne funkcije (21 Broj: 02-2415/18 od 27. juna 2018. godine);
4. Razmatranje zahteva Aleksandra Markovića, narodnog poslanika, za davanje pozitivnog mišljenja za vršenje druge javne funkcije (21 Broj: 02-2429/18 od 29. juna 2018. godine).

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnik sa 50. sednice Odbora.

**Prva i druga tačka dnevnog reda**: Razmatranje obaveštenja zamenika generalnog

sekretara Narodne skupštine o izricanju mere održavanja reda narodnom poslaniku Radoslavu Milojičiću na sednici Osmog vanrednog zasedanja Narodne skupštine Republike Srbije u Jedanaestom sazivu u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću na sednici Osmog vanrednog zasedanja Narodne skupštine Republike Srbije u Jedanaestom sazivu u 2018. godini;

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Diskusije nije bilo.

Odbor je, u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

Na predlog predsednika, Odbor je većinom glasova doneo Odluku o novčanoj kazni iz tačke jedan utvrđenog dnevnog reda, za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke dva utvrđenog dnevnog reda, za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

**Treća i četvrta tačka dnevnog reda:** Razmatranje zahteva Negice Rajakov, člana

Saveta Agencije za energetiku, za davanje pozitivnog mišljenja za vršenje druge javne funkcije; Razmatranje zahteva Aleksandra Markovića, narodnog poslanika, za davanje pozitivnog mišljenja za vršenje druge javne funkcije.

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Predsednik Odbora je upoznao članove i zamenike članova Odbora sa zahtevima za obavljanje druge javne funkcije koje su podneli Negica Rajakov, član Saveta Agencije za energetiku i Aleksandar Marković, narodni poslanik.

U diskusiji je učestvovala Aleksandra Jerkov koja je ukazala da je članom 28. Zakona o Agenciji za borbu protiv korupcije predviđeno da je vršenje druge javne funkcije izuzetak a ne pravilo, i da treba prekinuti sa praksom Odbora koji, po njenom mišljenju, po automatizmu daje pozitivna mišljenja, i naglasila da će glasati protiv davanja pozitivnih mišljenja.

Odbor je, u skladu sa članom 157. stav 2. Poslovnika Narodne skupštine, o svakom zahtevu, odlučivao posebno.

Na predlog predsednika, Odbor je većinom glasova dao pozitivno mišljenje Negici Rajakov, da uz funkciju člana Saveta Agencije za energetiku vrši funkciju člana Upravnog odbora Opšte bolnice Pančevo.

Na predlog predsednika, Odbor je većinom glasova dao pozitivno mišljenje Aleksandru Markoviću, da uz funkciju narodnog poslanika vrši funkciju predstavnika Republike Srbije, kao akcionara Novinsko-izdavačkog preduzeća Kompanija Borba a.d. Beograd u Skupštini Novinsko izdavačkog preduzeća Kompanija Borba a.d. Beograd..

Sednica je završena u 12,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović